Rijeka, 2. listopada 2020.g.

**NAJAVA DOGAĐANJA I POZIV ZA MEDIJE**

**U NEDJELJU ZAVRŠAVA VECTOR HACK FESTIVAL**

**U nedjelju, 4. listopada 2020.g., u sklopu projekta Rijeka 2020 – Europska prijestolnica kulture, održat će se posljednji dan Vector Hack festivala.**

**Festival koji je besplatan za sve posjetitelje, podsjetimo, okuplja strane i domaće umjetnike, programere i inženjere koji se bave audio-vizualnom umjetnošću za koju koriste osciloskope i lasere, a ujedno je i prilika za doživljaj audiovizualnih djela koja koriste neobične, analogne i ponekad zastarjele tehnologije.**

**Od 15 do 18 sati u DeltaLabu** (Delta 5, Rijeka) održat će se predavanja i prezentacije Analog chaos, Affordances of Affordable Digital to Analog Conversion, PHOSPHORM AV synthesizer, Modulating Material i Radiator: The Laser Synthesizer.  
Predavači su **Bernd Ullman Stephanie Braueri Ted Davis, Andrei Jay, Paloma Kopp i Christopher Robin Short**,a osim uživo, program će se moći pratiti i putem prijenosa na YouTube kanalu Vector Hack festivala.   
Istovremeno, **u DeltaLabu**, moguće je razgledati i **izložbu fotografija “INFLUX” Evana Henrya.**

Navečer, **od 21 do 23 sata u Exportu na Delti** slijede **izuzetno atraktivni** **AV performansi i projekcije, koje je također moguće uživo pratiti i putem YouTube kanala Vector Hack festivala.   
Nastupaju: Branimir Štivić, Ted Davis, Cristopher Robin Short, Dirk de Bruin, Joseph Hyde, Michael Honeycomb Sofy Yuditskaya i Antti Tenetz**.  
Također, vještine koje su stekli prikazat će uživo i **polaznici trodnevne radionice “Phosphorm AV sintisajzer”**, koja je za unaprijed prijavljene sudionike održana za vrijeme trajanja Vector Hack festivala u Rijeci.

**Ulaz je slobodan na sve programe.**

**Najavljena događanja organizirana su uz poštivanje svih važećih preporuka za sprječavanje zaraze bolešću COVID-19. Radi zaštite vlastitog zdravlja i zdravlja svojih najmilijih, svi se posjetitelji pozivaju na poštivanje preporuka: pojačanu osobnu higijenu, fizičku udaljenost te obvezno nošenje zaštitnih maski za lice u zatvorenom prostoru.**

Unaprijed zahvaljujem na objavi najave i dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42